Oddelenie územného plánovania a  stavebného poriadku
Mestský úrad Spišská Nová Ves

							Mestské zastupiteľstvo,
dňa: 23.04. 2009

Vec:
	Návrh Zmien a doplnkov 2009
 Územného plánu mesta Spišská Nová Ves“.

Mesto Spišská Nová Ves zabezpečuje, ako orgán územného plánovania prostredníctvom OÚPaSP, referátu územného plánovania v zmysle § 19b ods. 1 písmena a) a § 30 ods. 4 zákona č. 50/ 1976 Zb. o územnom plánovaní a stavebnom poriadku (stavebný zákon) v znení neskorších predpisov začalo prípravné práce na obstarávanie aktualizácie ÚPN mesta Spišská Nová Ves.

Územný plán (ÚPN) mesta Spišská Nová Ves vypracovaný ARCH.EKO, s.r.o. Banská Bystrica bol schválený Mestským zastupiteľstvom v Spišskej Novej Vsi dňa 07. 12. 2000 uznesenie č. 170. Záväzná časť územného plánu bola vyhlásená všeobecne záväzným nariadením (VZN) č. 5/2000 zo dňa     07.12. 2000 s účinnosťou od 23. 12. 2000.

Podľa § 2 vyhlášky č. 55/ 2001 Z.z. o územnoplánovacích podkladoch a územnoplánovacej dokumentácie ods. (5) udržiavanie aktuálneho stavu územnoplánovacej dokumentácie obsahuje:
a)	pravidelné preskúmavanie územnoplánovacej dokumentácie,
b)	predloženie informácie schvaľujúcemu orgánu o výsledkoch     preskúmania jej   aktuálnosti   s   prípadným   návrhom   na  obstarávanie zmien a doplnkov územnoplánovacej dokumentácie,
c)	zabezpečenie  spracovania  zmien  a doplnkov (ZaD) územnoplánovacej  dokumentácie,
d)	prerokovanie zmien a doplnkov územnoplánovacej dokumentácie,
e)	prípravu podkladov na schválenie zmien a doplnkov územnoplánovacej dokumentácie,
f)	úpravu smernej časti územnoplánovacej dokumentácie.

Dôvody obstarania 
ÚPN mesta Spišská Nová Ves bol aktualizovaný pred 4 rokmi – schválené Zmeny a doplnky 2005, preto podľa § 30 zákona č. 50/ 1976 Zb. o územnom plánovaní a stavebnom poriadku (stavebný zákon) v znení neskorších predpisov  je nutné  riešiť AKTUALIZÁCIU ÚZEMNOPLÁNOVACEJ DOKUMENTÁCIE .
Pri vypracovaní Zmien a doplnkov ÚPN mesta (ktoré vyplývajú z § 30 stavebného zákona) je nutné zabezpečiť:
-	zosúladenie záväznej časti ÚPN mesta so záväznou časťou nadradenej územnoplánovacej dokumentácie
-	preskúmanie ÚPN mesta z pohľadu, či sa nezmenili územno-technické, hospodárske a sociálne podmienky v území, či nie je potrebné umiestniť nové verejnoprospešné stavby.

Zmeny a doplnky 2009 ÚPN mesta Spišská Nová Ves sa spracuvávajú na základe spracovaného strategického dokumentu - Urbanistickej štúdie „Rekreačný areál Spišský raj“, vydaného územného rozhodnutia nadregionálnej dopravy: strategická stavba „Modernizácia železničnej trate Žilina – Košice, úsek trate Poprad  Tatry (mimo) – Krompachy“ a spracovania Zmien a doplnkov 2009 ÚPN VÚC Košického kraja.
Taktiež sa na základe skúseností a požiadaviek vlastníkov pozemkov a nehnuteľností v urbanizovanom priestore mesta na menších plochách zmení funkčné využitie plôch.

Spracovateľom Návrhu ZaD 2009, ÚPN mesta Spišská Nová Ves je ARCH.EKO, s.r.o. Banská Bystrica, odborne spôsobilá osoba na obstarávanie v zmysle § 2a stavebného zákona je Ing. arch. Ľuboslava Vlčková.
	
Vzhľadom k tomu, že zámer „Rekreačný areál Spišský raj“ zasahuje vo veľkej miere do organizmu mesta z dôvodu značného rozsahu, požadujeme podľa §  19 stavebného zákona finančnú spoluúčasť od investora (navrhovateľa) za spracovanie ZaD 2009 ÚPN mesta.
V zmluvných vzťahoch Mesta Spišská Nová Ves so spoločnosťami Dorchester a Romulus s. r. o. je zakotvený záväzok z ktorého vyplýva, že uvedené spoločnosti na vlastné náklady zabezpečia dokumentáciu potrebnú k zmene územného plánu, (Článok IV) zmluvného vzťahu  z 5. 5. 2006. 
Pripravovaná zmena Územného plánu obsahuje zmeny vyplývajúce z tohto záväzkového vzťahu ale aj zmeny iniciované Mestom. Preto navrhujeme, aby sa obe strany podieľali na nákladoch na celkové obstaranie rovnakým dielom  t. j. 50% Mesto  a  50% Dorchester a Romulus s. r. o.. Ďalej navrhujeme, aby tento vzťah bol zmluvne doriešený napr. zmluvou o združení prostriedkov. 

Predpokladaný harmonogram termínov:

a, prípravné práce			do 30. 05. 2009
b, spracovanie zmien 		do 15. 08. 2009
c, prerokovanie 			do 15. 09. 2009
d, schválenie v MsZ			do 15. 12. 2009

Prílohy:
1x	Zoznam Zmien a doplnkov 2009, Územného plánu mesta Spišská Nová Ves + grafická príloha

Zoznam čiastkových zmien a doplnkov. 			     

*
POŽIADAVKY MESTA NA AKTUALIZÁCIU ÚPN MESTA SPIŠSKÁ NOVÁ VES NA ZÁKLADE NASLEDOVNÝCH ČIASTKOVÝCH ZMIEN A DOPLNKOV 2009 

A.  O B Č I A N S K A   A   R E K R E A Č N Á   V Y B A V E N O S Ť :
A.01  REKREAČNÝ  AREÁL  " SPIŠSKÝ RAJ "  SPIŠSKÁ NOVÁ VES  
A.02  VILČURŇA - KOMUNITNÉ  CENTRUM  A MŠ   / ZMENA ETAPY = NÁVRH + ZMENA FUNKČ. PLÔCH  11a  NA  6a
A.03  KOLLÁROVA  UL. -  ZÁHRAD. LOKALITA - ZO  KATŇA / ZMENA  FUNKČ. PLOCHY  1c  NA  7c (so zaregul. objektov dočas. charakt.)  

B.  P R I E M Y S E L :
B.01  SADOVÁ  UL. - SITEM  SLOVAKIA  / ZMENA  FUNKČNÝCH  PLÔCH  3b(a), 6b  NA  1a – PRIEMYSEL  

C.  B Ý V A N I E  +  P O L Y F U N K C I A (bývanie, obč. vybavenosť) – s určením prípustnosti doplnkových prevádzok obč. vyb.:
C.01  FERČEKOVCE - IBV  TRIANGEL  / ZMENA FUNKČ. PLÔCH  8a, 8b  NA  3b  
C.02  FÁNDLYHO  UL. - PRESTAVBA  MŠ  NA  BYTY  / ZMENA FUNKČ. PLOCHY  1b  NA  3a  
C.03  ROJKOVIČOVA  UL. - PRESTAVBA - POLYFUNKCIA  / ZMENA FUNKČ. PLOCHY  6a  NA  11a  
C.04  DLHÉ  HONY   / ZMENA  ETAPY  ROZVOJA  PLÔCH (3b, 6a, 11a, 14)  =  NÁVRH   
C.05  TELEP - RADLINSKÉHO  UL.  / ZMENA  FUNKČ. PLOCHY  6a  NA  11a (POLYFUNKCIA)   
C.06  VYŠNÝ  HÁMOR - 4 RODINNÉ  DOMY  / ZMENA  FUNKČNEJ  PLOCHY  8a  NA  3b  
C.07  KASÁRNE NA UL. ČSL. ARMÁDY   / ZMENA FUNKČ. PLOCHY  6c  NA  11a (BÝVANIE + VYBAVENOSŤ)

D.  Z M I E Š A N Á   F U N K C I A  (bývanie, rekreácia) :
D.01  FERČEKOVCE - PREDNÁ  HUTA - REKREAČNÁ  DEDINA + 1 ROD. DOM        
          / ZMENA  FUNKČ. PLÔCH  7a A 8b  NA  11d – ZMIEŠANÉ PLOCHY (BÝVANIE + REKREÁCIA)

E.  D O P R A V A :
E.01  MODERNIZÁCIA  ŽELEZNIČNEJ  TRATE  / úprava v zmysle vydaného právoplatného ÚR
E.02  ŽELEZNIČNÁ  ZASTÁVKA - " MADARAS " / úprava v zmysle vydaného právoplatného ÚR 
E.03  MIMOÚROVŇOVÁ  KRIŽOVATKA - " ZÁPAD" / úprava v zmysle vydaného právoplatného ÚR 
E.04  JUHOVÝCHODNÝ  OBCHVAT - UPRAVENÁ  TRASA / úprava v zmysle vydaného právoplatného ÚR 
E.05  MOST  MATUŠKOVA UL., DOPRAVNÉ  PREPOJENIE - MATUŠKOVA – DUKLIANSKA / v zmysle vydaného právoplatného ÚR 
E.06  KOMUNIKÁCIA  A  PARKOVISKÁ  K  LYŽIARSKEMU  AREÁLU  RITTENBERG
E.07  MALÁ  OKRUŽNÁ  KRIŽOVATKA - MARKUŠOVSKÁ  CESTA 
E.08  PARKOVISKO  NA  ŠKOLSKEJ  UL. / doplnenie vo výhľade o OV+P podľa UŠ OPPZ
E.09  GARÁŽE ZA SÍDLISKOM MIER / prehodnotenie dopravného prepojenia z navrhovaného juhozápadného dopravného okruhu na 
          exist. dopravnú sieť – ulica Wolkerova v zmysle podkladu dodaného obstarávateľom 
E.10  TERMINÁL KOMBINOVANEJ DOPRAVY / úprava v zmysle ŽS z UŠ (zaradenie do progresívnej možnosti rozvoja)

F.  T E C H N I C K É   V Y B A V E N I E :
F.01  ROZŠÍRENIE  VODOVODU  SPIŠSKÁ  NOVÁ  VES
F.02  DOBUDOVANIE  A  INTENZIFIKÁCIA  ČOV  SPIŠSKÁ  NOVÁ  VES
F.03  ELEKTROROZVODY - FERČEKOVCE,  NOVOVESKÁ HUTA
F.04  NOVÉ  TRANSFORMAČNÉ  STANICE:
         BYTOVÉ DOMY VILLANOVA – SOLITÉRA, IBV FERČEKOVCE - MALÉ POLE, IBV ČERVENÝ JAROK,  
F.05  ÚPRAVŇA VODY DUBNICA   / NÁVRH NA ZRUŠENIE
F.06  VODOJEM ŠAJBA / záber PP na základe vypracovanej PD (požiadavka KPÚ v Košiciach) 

G.  O C H R A N A   P R Í R O D Y :
G.01 ZRUŠENIE  OCHRANY  PRÍRODNEJ  REZERVÁCIE  " MODRÝ VRCH " / ZRUŠENIE OCHRANY FUNKČNEJ  PLOCHY 13a  
         V PROSPECH FUNKČNEJ  PLOCHY  9f (LESOPARK)